Makaman linzami 2 ne aka sake harbawa Saudiya daga Yamen - ISYAKU.COM Makaman linzami 2 ne aka sake harbawa Saudiya daga Yamen - ISYAKU.COM
Home > LABARI > Makaman linzami 2 ne aka sake harbawa Saudiya daga Yamen
Makaman linzami 2 ne aka sake harbawa Saudiya daga Yamen
Tashar Talabijin ta Al-Akhbariyya da ke Saudiyya ta bayyana cewa, ‘yan tawayen Houthi na Yaman sun harba makamai masu linzami 2 zuwa garin Najran na Kasar amma kuma an yi amfani da garkuwa wajen harbo su kasa.
Amma tashar Al-Misira mallakar mayakan Houthi ta sanar da cewa, an nufi wasu cibiyoyin kudi da ke garin Najran a harin kuma an yi amfani da makami mai linzami samfurin Badir wajen kai harin.
Saudiyya ta sanar da cewa, tun daga ranar 26 ga watan Maris ta lalata makamai masu linzami 28 da aka harba mata daga Yaman.
A ranar 26 ga watan Maris din 2015 ne Saudiiyya ta jagoranci Kasashen Larabawa wajen kai wa ‘yan tawayen Houthi na Yaman hare-hare ta sama kıuma tun daga wannan lokacin zuwa yau an harba wa Saudiyya makamai masu lizami 132.
Item Reviewed: Makaman linzami 2 ne aka sake harbawa Saudiya daga Yamen Rating: 5 Reviewed By: Isyaku Garba